एसपी तक की सिफािरश नहीं आई काम, डॉक्यूमेंट पूरे होने पर कटे चालान
विनीत राणा | मोहाली vineet.rana@dbcorp.in
मोहालीमें ट्रैफिक पुलिस ने चेहरा ढककर ड्राइविंग कर रही महिलाओं को बुधवार को भी रोककर कागजात चेक किए और कई के चालान भी काटे। इस दौरान कई महिलाओं ने एसपी और अन्य पुलिसकर्मियों से सिफारिश कराई तो कई ने बहस भी की, लेकिन पुलिस ने उनके चालान काट दिए।
फेज-1 और 2 की डिवाइडिंग पर ट्रैफिक पुलिस की ओर से लगाए गए नाके पर बुधवार को फ्रेंको होटल की तरफ से एक एक्टिवा पर रही तीन युवतियों को रोका गया। तीनों ने दुपट्टे से चेहरे ढक रखे थे। पुलिसकर्मियों ने उनसे कहा-मैडम मुंह ढककर एक्टिवा नहीं चलाना। इस पर चालान कट सकता है। इस पर युवतियों ने चेहरे से दुपट्टे हटा दिए। इस पर पुलिसकर्मियों ने कहा कि मैडम एक्टिवा पर ट्रिपली करना भी जुर्म है। यह सुनकर उनमें से एक युवती बोल उठी-यह कौन सा रूल है कि महिलाएं ट्रिपली नहीं कर सकतीं। पुलिसकर्मी के मना करने पर जब युवती बहस करने लगी तो उसने नाका इंचार्ज सौदागर सिंह को बताया, जिस पर उन्होंने युवतियों से एक्टिवा के डॉक्यूमेंट चेक कराने को कहा। इस पर एक महिला ने अपना मोबाइल फोन निकालकर कहा कि आप मेरे पति से बात कर लो। वो भी पंजाब पुलिस में हैं। नाका इंचार्ज ने महिला के पति से बात की और फिर कहा कि मैडम डॉक्यूमेंट नहीं हैं तो चालान कटेगा। इधर महिला फोन पर बात करती रही और उधर नाका इंचार्ज ने चालान काटकर उसके हाथ में थमा दिया और कहा कि मैडम आगे से ट्रिपली नहीं करनी।
एसपीसाहब से बात कर लो: इसीबीच एक और एक्टिवा सवार युवती को रोका गया। उसने भी चेहरा कवर कर रखा था। युवती ने एक्टिवा रोककर मुंह से रूमाल हटाया तो पुलिसकर्मियों ने उसे समझाया कि मैडम चेहरा कवर कर एक्टिवा नहीं चलाना। अगर चेहरा कवर करना है तो हेलमेट पहन सकते हैं। एक्टिवा के कागज दिखा दो प्लीज। इस पर युवती ने कहा कि कागजात तो नहीं हैं। पुलिसकर्मी चालान काटने लगे तो युवती ने फोन पकड़ाते हुए कहा-रुको पहले एसपी साहब से बात कर लो, लेकिन नाका इंचार्ज ने किसी से भी बात करने से मना कर दिया। युवती उनसे करीब 15 मिनट तक बहस करती रही, लेकिन नाका इंचार्ज ने उसका चालान काटकर थमा दिया।
नाके से कुछ ऐसी महिलाएं भी गुजरीं, जिन्होंने हेलमेट पहन रखा था। उनमें पंजाब सचिवालय में काम करने वाली मंजीत कौर और पीयू की स्टूडेंट चैरी से बात की गई तो उन्होंने कहा कि हेलमेट पहनने से मेकअप खराब होता है और ही धूप लगती है। खुद की सेफ्टी भी रहती है। उन्होंने कहा कि सभी महिलाओं को हेलमेट जरूर पहनना चाहिए।
^यह बहुत जरूरी है कि दुपहिया चालक महिलाओं और युवतियों को हेलमेट पहनने के लिए समझाया जाए। इसका फायदा हो रहा है। अब ऐसे ज्यादातर चालक नियम फॉलो कर रहे हैं, जो पहले चंडीगढ़ में तो ट्रैफिक नियम फॉलो करते थे, लेकिन मोहाली में नहीं। -कुलदीपसिंह चहल, एसएसपी मोहाली
नाके के दौरान एक बाइक पर सवार तीन युवकों को रोका गया। पुलिसकर्मियों ने उनसे कहा-पेपर दिखाओ। इस पर दो युवकों ने अपने बैग से अपने एग्जाम के क्वेशचन पेपर निकालकर दिखा दिए। उन्हें देखते ही पुलिसकर्मियों की हंसी छूट गई। फिर पुलिसकर्मियों ने कहा-क्वेशचन पेपर नहीं बाइक के पेपर दिखाओ। इस पर चालक ने बाइक के डॉक्यूमेंट दिखाए। दरअसल वह युवक बड़माजरा का प्रिंस पांडे अपने दो छोटे भाइयों के एग्जाम के बाद उन्हें स्कूल से ला रहा था। उसने बताया कि दोनों भाइयों का आज स्कूल में पेपर था। अब उन्हें घर छोड़ने जा रहा है। पुलिसकर्मियों द्वारा पेपर मांगने पर उन्होंने सोचा कि एग्जाम का क्वेशच पेपर मांग रहे हैं। इस पर पुलिसकर्मियों ने उन्हें ट्रिपली करने की चेतावनी देकर छोड़ दिया।
hin_Deva lmo_Latn hin_Deva hin_Deva hin_Deva hin_Deva hin_Deva hin_Deva